open-index/open-wikipedia-markdown huggingface dataset:
Περόνη (ενδυμασία)

μικρογραφία|δεξιά|Περόνες (πάνω) και πόρπες (κάτω), Αρχαιολογικό Μουσείο Κεραμεικού

Η **περόνη** στην αρχαία Ελλάδα ήταν ένα μακρόστενο, μεταλλικό συνήθως αντικείμενο, σαν καρφί, που χρησιμοποιείτο για να σταθεροποιήσει ένα ένδυμα στο σώμα του ατόμου που το φορούσε. Αποτελεί έναν υπερμεγέθη πρόγονο της σύγχρονης καρφίτσας που χρησιμοποιείται στη ραπτική. Η σχέση τους αποτυπώνεται και στο γεγονός ότι ο όρος περόνη χρησιμοποιείται και ως συνώνυμος μιας περίτεχνης **καρφίτσας**, που φοριέται ως κόσμημα πάνω σε κάποιο ρούχο.

μικρογραφία|δεξιά|Χάλκινη περόνη με διακόσμηση της Ύστερης ρωμαϊκής περιόδου, Μητροπολιτικό Μουσείο Τέχνης Νέας Υόρκης

## Ιστορικά στοιχεία
Οι αρχαιολογικές ανασκαφές έχουν αποκαλύψει περόνες από την προϊστορική εποχή, ενώ η χρήση τους μαρτυρείται και στην Ιλιάδα και την Οδύσσεια. Οι μελετητές αποφαίνονται ότι χρησιμοποιούνταν σε ενδύματα όπως ο χιτώνας, ο γυναικείος πέπλος, η χλαμύδα και ο μανδύας σταθεροποιώντας τα στον ώμο.

Στον ελλαδικό χώρο, οι περόνες συναντώνται κυρίως σε δύο μεγέθη: στα 23 εκατοστά και στα 40 εκατοστά. Ως προς το υλικό κατασκευής χρησιμοποιούνταν κυρίως ο χαλκός και δευτερευόντως το ελεφαντοστό, ο άργυρος ή ο χρυσός. Στην πιο απλή τους μορφή έμοιαζαν με μακριά, λεπτά καρφιά, με μια αιχμή στη μια πλευρά για να διαπερνούν το ύφασμα και μια πλατιά κεφαλή στην άλλη πλευρά. Στην πιο πολυτελή τους μορφή, οι περόνες είχαν πιο περίτεχνα διακοσμημένες κεφαλές που τις μετέτρεπαν σε ένα κόσμημα που φοριόταν πάνω στο ρούχο.

Από την αρχαία λογοτεχνία μαρτυρείται επίσης ότι οι γυναίκες μπορούσαν να χρησιμοποιήσουν την περόνη του ενδύματός τους ως όπλο. Στον μύθο του Οιδίποδα, μία εκδοχή θέλει τον ήρωα να αυτοτυφλώνεται χρησιμοποιώντας τις περόνες από τον πέπλο της νεκρής Ιοκάστης. 

Κατά τη μυκηναϊκή εποχή, οι αρχαίοι Έλληνες εμπνεύστηκαν και δημιούργησαν για τον ίδιο σκοπό ένα πιο σύνθετο αντικείμενο, την πόρπη, στην οποία το αιχμηρό άκρο ασφαλίζεται . Ωστόσο, η εφεύρεση των πορπών δεν σταμάτησε τη χρήση των περονών, αλλά τα δύο είδη συνέχισαν να χρησιμοποιούνται παράλληλα για αρκετούς αιώνες. Τελικά, η χρήση των περονών για τη σταθεροποίηση των ενδυμάτων φαίνεται πως ατόνησε κατά την κλασική εποχή, καθώς πέρα από τις πόρπες, άρχισε να αυξάνεται και η χρήση των κομβίων στα ενδύματα. 

μικρογραφία|δεξιά|Ιρλανδική δακτυλιοειδής καρφίτσα – περόνη του 9ου αι, Εθνικό Μουσείο της Ιρλανδίας

Και ενώ η πρακτική τους χρήση σιγά σιγά ξεχάστηκε, η χρήση των περονών ως κόσμημα των ενδυμάτων διατηρήθηκε και εξελίχθηκε μέσα στους αιώνες. Από τους Έλληνες και τους Ρωμαίους στους Κέλτες και από αυτούς στους Βίκιγκ, από την αρχαιότητα στον Μεσαίωνα και μετά στη σύγχρονη εποχή, οι τεχνοτροπίες αναπτύχθηκαν και αναμείχθηκαν φτάνοντας ως τις μέρες μας με τη μορφή αριστοτεχνικών καρφιτσών - περονών ή πορπών .

## Υποσημειώσεις

## Δείτε επίσης
* Πόρπη

Κατηγορία:Ένδυση στην Ελλάδα
Κατηγορία:Κόσμημα
Φώτιος Μεσσηνόπουλος

Ο **Φώτιος Μεσσηνόπουλος** (1897-19??) ήταν Έλληνας στρατιωτικός.

Γεννήθηκε στα Δολιανά της Ηπείρου. Αποφοίτησε από τη Σχολή Ευελπίδων και μετείχε στη Μικρασιατική Εκστρατεία. Στον πόλεμο 1940-41 ήταν διοικητής του 29ου Συντάγματος Πεζικού. Διέφυγε στη Μέση Ανατολή και ανέλαβε υποδιοικητής του Ιερού Λόχου. Μετά την αποστράτευσή του ήταν κάτοικος Χολαργού, πρωτοστάτησε στη δημιουργία της Πνευματικής Εστίας Χολαργού το 1959.

## Παραπομπές


Κατηγορία:Έλληνες αξιωματικοί του Στρατού Ξηράς
Μελέτιος Λυκοπόλεως

Ο **Μελέτιος** (λατινικά *Meletius* ή *Melitius*) ήταν χριστιανός επίσκοπος της Λυκόπολης, του σημερινού Ασιούτ, κατά τον 4ο αιώνα.

Κατά τη διάρκεια των διωγμών των Χριστιανών από τον Διοκλητιανό, ο Μελέτιος ανέλαβε καθήκοντα εκπροσώπου του Πατριάρχη Αλεξανδρείας Πέτρου Α', φυλακίστηκε και καταδικάστηκε σε μεταλλευτικές εργασίες. Μετά την επιστροφή του Πέτρου το 306, ο Μελέτιος, αν και στο μεταξύ η φήμη του είχε πλέον αποκατασταθεί, δεν επέστρεψε ούτε στο αξίωμα που κατείχε πριν την καταδίκη του, ούτε συγχώρησε τους καταδιώκτες του. Ίδρυσε, μαζί με μια ομάδα «ομολογητών» που συμφώνησαν μαζί του, την «*Εκκλησία των Μαρτύρων*» και έτσι προκάλεσε το *Μελετιακό Σχίσμα* (το οποίο δεν πρέπει να συγχέεται με το ομώνυμο σχίσμα του Μελέτιου Αντιοχείας).

Οι Μελετιανοί είχαν ήδη περίπου τριάντα επισκόπους την εποχή της Συνόδου της Νίκαιας (325) και συνέβαλαν ακόμη περισσότερο στην προώθηση της εξάπλωσης του μοναχισμού. Μεγάλες συγκρούσεις προέκυψαν κατά τη διάρκεια της θητείας του Αθανασίου Αλεξανδρείας. Τα ίχνη των Μελετιανών εντοπίζονται μέχρι και στον 8ο αιώνα.

## Παραπομπές


## Πηγές
* 

Κατηγορία:Επίσκοποι του 4ου αιώνα
Αμμολωρίδα της Κουρονίας

Η **Αμμολωρίδα της Κουρονίας** (, ) είναι μία στενή, κυρτή αμμοθινική γλώσσα ξηράς μήκους 98 χιλιομέτρων (61 μιλίων) που διαχωρίζει την λιμνοθάλασσα της Κουρονίας από τη Βαλτική θάλασσα. Έχει ανακηρυχθεί μνημείο παγκόσμιας κληρονομιάς της UNESCO και διαμοιράζεται μεταξύ Λιθουανίας και Ρωσίας. Το νότιο τμήμα της γλώσσας υπάγεται εδαφικά στο όμπλαστ Καλινίνγκραντ της Ρωσίας, ενώ το βόρειο τμήμα στη νοτιοδυτική επαρχία Κλαϊπέντα της Λιθουανίας.

## Γεωγραφία
αριστερά|μικρογραφία|Κουρονική γλώσσα ξηράς και λιμνοθάλασσα

Κατηγορία:Μνημεία Παγκόσμιας Κληρονομιάς στη Ρωσία
Κατηγορία:Μνημεία Παγκόσμιας Κληρονομιάς στη Λιθουανία
Κατηγορία:Γεωγραφικοί σχηματισμοί της Λιθουανίας
Τζίπσι-Ρόουζ Μπλάνκαρντ

Η **Gypsy Rose Blanchard** γεννήθηκε το 1991, και από νεαρή ηλικία η μητέρα της, **Dee Dee Blanchard**, την υποχρέωσε να ζει μια ζωή γεμάτη ψευδείς ιατρικές διαγνώσεις και θεραπείες. Η Dee Dee παρουσίαζε την κόρη της ως βαριά άρρωστη και ανάπηρη, ισχυριζόμενη ότι υπέφερε από μια σειρά από ασθένειες, όπως, **[[λευχαιμία]], [[μυϊκή δυστροφία]], [[επιληψία]]** κ.α. Η Ρόουζ περνούσε το μεγαλύτερο μέρος της παιδικής της ηλικίας σε νοσοκομεία, σε αναπηρικό αμαξίδιο και με σωλήνες σίτισης, αν και στην πραγματικότητα ήταν σωματικά υγιής. Όμως η μητέρα της κατάφερε να πείσει γιατρούς, φίλους και φιλανθρωπικές οργανώσεις ότι η Gypsy ήταν σοβαρά άρρωστη, λαμβάνοντας δωρεάν σπίτια, διακοπές και άλλες δωρεές.

## Η δολοφονία της Dee Dee Blanchard
Η Dee Dee έπασχε σύνδρομο Μινχάουζεν δια αντιπροσώπου, μια ψυχολογική διαταραχή όπου ο φροντιστής προκαλεί ή επινοεί ασθένειες σε κάποιον υπό τη φροντίδα του για να τραβήξει την προσοχή ή τη συμπάθεια. Καθώς η Τζίπσι μεγάλωνε, άρχισε να αντιλαμβάνεται την πραγματική φύση της κατάστασής της και να επιθυμεί μια κανονική ζωή. Το 2015, με τη βοήθεια του διαδικτυακού της φίλου, Νίκολας Γκόντετζον, η Gypsy συνωμότησε για τη δολοφονία της μητέρας της. Ο Γκόντετζον επισκέυθηκε το σπίτι της Ντι Ντι και τη μαχαίρωσε μέχρι θανάτου, ενώ η Ρόουζ βρισκόταν στο δωμάτιό της. Μετά τη δολοφονία, η Ρόουζ και ο Γκόντετζον προσπάθησαν να φύγουν, αλλά τελικά συνελήφθησαν. Η Gypsy Rose για δολοφονία β' βαθμου, και ο Νίκολας Γκόντετζον για δολοφονία α' βαθμού με ισόβια κάθειρξη χωρίς την δυνατότητα αποφυλάκισης

## H αποφυλάκιση της Gypsy Rose
Αποφυλακίστηκε με αναστολή έπειτα από οκτώ χρόνια, στα τέλη Δεκεμβρίου του 2023. Δεδομένων των πτυχών της παιδικής ηλικίας της Τζίπσι, συμπεριλαμβανομένης της μητέρας της που την ανάγκασε να προσποιείται ότι ήταν ανάπηρη και σοβαρά άρρωστη, κέρδισε ευρεία προσοχή των μέσων ενημέρωσης.

## Παραπομπές


Κατηγορία:Σύνδρομο Μινχάουζεν δια αντιπροσώπου
Κατηγορία:Δολοφονία
Σίστο Μπανταλόκιο

[δεξιά|μικρογραφία|''Ο ενταφιασμός του [Ιησούς Χριστός|Χριστού*, [[Γκαλλερία Μποργκέζε]], 1610]]
Ο *'Σίστο Μπανταλόκιο Ρόζα*' (, 28 Ιουνίου [[1585]] –  ) ήταν [[Ιταλός]] [[ζωγράφος]] και [[χαράκτης]] της [[Σχολή της Μπολόνια (ζωγραφική)|σχολής της Μπολόνια]].

Γεννήθηκε στην [[Πάρμα]] και εργάστηκε αρχικά με τον [[Αγκοστίνο Καρράτσι]] στη [[Μπολόνια]] και στη συνέχεια με τον [[Αννίμπαλε Καρράτσι|Αννιμπάλε Καρράτσι]] στη [[Ρώμη]]. Δούλεψε με τον Αννιμπάλε μέχρι το 1609 και στη συνέχεια επέστρεψε στην Πάρμα. Το γνωστότερο έργο του ως χαράκτης ήταν η σειρά «Η Βίβλος του Ραφαήλ», την οποία δημιούργησε μαζί με τον συμμαθητή του, [[Τζοβάννι Λανφράνκο]]. Οι εικόνες απεικονίζουν μια σειρά από [[Νωπογραφία|νωπογραφίες]] του εργαστηρίου του [[Ραφαήλ]] στη *λότζια* του [[Βατικανό|Βατικανού]]. Ως ζωγράφος, το σημαντικότερο έργο του είναι οι τοιχογραφίες στην εκκλησία του Αγίου Ιωάννη του Ευαγγελιστή, στο [[Ρέτζο νελλ’Εμίλια]], οι οποίες βασίζονται σε προηγούμενα έργα του [[Κορρέτζο]]. Στην εκκλησία αυτή, εκτέλεσε τη διακόσμηση του [[Τρούλος|τρούλου]] και των [[Παραστάδα|παραστάδων]]. Η τοιχογραφία του τρούλου αναπαριστά την [[Δευτέρα Παρουσία|Παρουσία]], δηλαδή τη δεύτερη έλευση του Χριστού, ενώ οι παραστάδες κοσμούνται από τις τέσσερις [[βασικές αρετές]].

Αν και συχνά συνεργάστηκε στην τοιχογραφία με τον Λανφράνκο, για παράδειγμα στη σειρά που σχεδίασε ο Αννιμπάλε στο παρεκκλήσι του Αγίου Ντιέγκο στο [[Σαν Τζάκομο ντέλι Σπανιόλι]]  (1602–1607) και στο [[Παλάτσο Κοσταγκούτι]] (*Νέσσος και Δειάνειρα''), ο Μπανταλόκιο δεν έλαβε ποτέ την ίδια αναγνώριση με τον ομότεχνο του. Παρόλα αυτά, αναγνωρίζεται σήμερα ως μια σημαντική προσωπικότητα που έφερε τις καλλιτεχνικές τεχνοτροπίες του ιταλικού μπαρόκ στη βόρεια Ιταλία.

## Πίνακες

Αρχείο:Sisto Badalocchio - The Dead Christ - WGA01139.jpg|Νεκρός Ιησούς
Αρχείο:Sisto Badalocchio - The Holy Family - WGA01141.jpg|Αγία Οικογένεια
Αρχείο:Sisto Badalocchio - Susanna and the Elders - WGA01142.jpg|Η Σουζάνα και οι Πρεσβύτεροι
Αρχείο:Virgin and Child between St Benedict and St Quentin-Sisto Badalocchio-MBA Lyon A73-IMG 0344.jpg|Παναγία και Βρέφος μεταξύ του Αγίου Βενέδικτου και του Αγίου Κουεντίνου
Αρχείο:Tancredi Clorinda 17th century Italian.jpg|Τανκρέδος και Κλορίντα


## Παραπομπές


## Πηγές
* 
* 

Κατηγορία:Ιταλοί ζωγράφοι του 16ου αιώνα
Κατηγορία:Ιταλοί χαράκτες
Κατηγορία:Ιταλοί ζωγράφοι του 17ου αιώνα
Πρωσία (περιοχή)

Η **Πρωσία** (πολωνικά: Prusy, λιθουανικά: Prūsija, ρωσικά: Пруссия, πρωσικά: Prūsa, γερμανικά: Preußen, λατινικά: Pruthenia/Prussia/Borussia) είναι ιστορική περιοχή της Κεντρικής Ευρώπης, στη νοτιοανατολική ακτή της Βαλτικής θάλασσας. Εκτείνεται από το δέλτα του Βιστούλα στα δυτικά έως το τέλος της Κουρονικής γλώσσας ξηράς στα ανατολικά και προς την ενδοχώρα μέχρι τη Μασουρία. Εδαφικά είναι διαμοιρασμένη μεταξύ Πολωνίας, Ρωσίας και Λιθουανίας και συχνά αναφέρεται ως **αρχαία Πρωσία.**

Το βιβλίο *Germania* του Τακίτου (98 μ.Χ.) είναι η αρχαιότερη γνωστή πηγή μαρτυρίας αυτόπτη περί την χώρα και τους κατοίκους της. Ο Πλίνιος ο πρεσβύτερος ήδη από πριν βεβαιώνει ότι οι Ρωμαίοι είχαν περιπλεύσει την *Κιμβρική χερσόνησο* (Γιουτλάνδη). Οι Σουίονες, οι Σίτονες, οι Γότθοι και άλλοι γερμανικοί λαοί είχαν προσωρινά εγκατασταθεί στα ανατολικά και δυτικά του ποταμού Βιστούλα κατά τη διάρκεια των Μεγάλων μεταναστεύσεων, σε γειτνίαση με τους Αιστίους, οι οποίοι κατοικούσαν ανατολικότερα.

## Παραπομπές


Κατηγορία:Ιστορικές περιοχές
Κατηγορία:Ιστορικές περιοχές της Ρωσίας
Κατηγορία:Ιστορικές περιοχές της Πολωνίας
Κατηγορία:Ιστορικές περιοχές της Λιθουανίας
Πρωσική γλώσσα

Η **Πρωσική** αποτελεί νεκρή γλώσσα της δυτικής βαλτικής ομάδας του βαλτικού κλάδου των ινδοευρωπαϊκών γλωσσών, την οποία άλλοτε ομιλούσαν οι Προύσοι, οι βαλτικοί λαοί της Πρωσίας. Η γλώσσα ονομάζεται επίσης Αρχαία Πρωσική προκειμένου για την αποφυγή σύγχυσης με τις γερμανικές διαλέκτους Κάτω Πρωσική και Άνω Πρωσική της γερμανικής γλώσσας, καθώς και με το επίθετο *πρωσικός* που σχετίζεται με το ομώνυμο μεταγενέστερο γερμανικό κρατίδιο. Η πρωσική γλώσσα ξεκίνησε να γράφεται με το λατινικό αλφάβητο περίπου τον 13ο αιώνα και έχει διασωθεί μικρή ποσότητα λογοτεχνικών κειμένων στη γλώσσα αυτή. Στη σύγχρονη εποχή υπάρχει κίνημα αναβίωσης της πρωσικής γλώσσας, ενώ υπάρχουν οικογένειες που χρησιμοποιούν την Πρωσική ως πρώτη τους γλώσσα. 

## Παραπομπές

## Εξωτερικοί σύνδεσμοι
* 

Κατηγορία:Εξαφανισμένες γλώσσες της Ευρώπης
Κατηγορία:Μεσαιωνικές γλώσσες
Περιγράψιμο τετράπλευρο

Στην γεωμετρία, ένα τετράπλευρο είναι  **περιγράψιμο** σε έναν κύκλο, αν και οι τέσσερις πλευρές του εφάπτονται στον κύκλο. Ο κύκλος λέγεται **εγγεγραμμένος** του τετραπλεύρου και το τετράπλευρο είναι **περιγεγραμμένο** σε αυτόν.

Όταν ο κύκλος βρίσκεται εξωτερικά του τετραπλεύρου, το τετράπλευρο λέγεται παρεγγεγραμμένο στον κύκλο.

## Ιδιότητες

* Ένα τετράπλευρο είναι περιγράψιμο σε κύκλο αν και μόνο αν οι διχοτόμοι των (εσωτερικών) του γωνιών διέρχονται από το ίδιο σημείο.
* (**[[Θεώρημα Πιτό]]**) Ένα τετράπλευρο είναι περιγράψιμο σε κύκλο αν και μόνο αν το άθροισμα των απέναντι πλευρών είναι το ίδιο.
* Ένα περιγράψιμο τετράπλευρο είναι και εγγράψιμο σε κύκλο αν και μόνο αν τα αποστήματα των απέναντι σημείων επαφής είναι κάθετα μεταξύ τους.

## Εμβαδόν
*Το εμβαδόν ενός περιγράψιμου τετραπλεύρου είναι
::{\rm E} = \tau \cdot \rho,
:όπου \tau η ημιπερίμετρος του, και \rho είναι η ακτίνα του εγγεγραμμένου του κύκλου.
* Το εμβαδόν ενός περιγράψιμου τετραπλεύρου \rm AB\Gamma\Delta με πλευρές \alpha,\beta,\gamma,\delta
::{\rm E} = \sqrt{\alpha\beta\gamma\delta} \cdot \sin \tfrac{\rm A + \Gamma}{2}.

## Μετρικές σχέσεις
* Η ακτίνα \rho του εγγεγραμμένου του κύκλου είναι ίση με
::\rho = \sqrt{\frac{wxy + xyz + yzw + zwx}{w + x + y + z}}.
* Οι διαγώνιοι του δίνονται από τις σχέσεις
::{\rm A\Gamma} = \sqrt{\frac{x + z}{w + y} \cdot ((x + z) \cdot (w + y) + 4wy) },
:και 
::{\rm B\Delta} = \sqrt{\frac{w + y}{x + z} \cdot ((x + z) \cdot (w + y) + 4xz) }.

## Ειδικές περιπτώσεις

* Το δελτοειδές είναι περιγράψιμο σε κύκλο. Ειδικές περιπτώσεις αυτού είναι ο ρόμβος και το τετράγωνο.

## Δείτε επίσης
* Εγγράψιμο τετράπλευρο
* Παρεγγεγραμμένο τετράπλευρο

## Σημείωση


## Περαιτέρω ανάγνωση

### Ξενόγλωσσα άρθρα
* 
* 

## Παραπομπές


Κατηγορία:Τετράπλευρα
Θεοφιλέστατος

Ο όρος "Θεοφιλέστατος" αποτελεί προσφώνηση της Ορθοδόξου Εκκλησίας που αποδίδεται σε Αρχιερείς οι οποίοι βρίσκονται στο κατώτερο ιεραρχικά επίπεδο αρχιερωσύνης, αυτό του Τιτουλάριου (Βοηθού) Επισκόπου. 

Οι Επίσκοποι που λαμβάνουν αυτή την προσφώνηση είναι είτε Επαρχιούχοι Βοηθοί Επίσκοποι (δηλαδή έχουν διοικητικές αρμοδιότητες σε επαρχία που ανήκει όμως σε Μητρόπολη) είτε είναι Βοηθοί Επίσκοποι χωρίς κάποια διοικητική αρμοδιότητα.

## Παραπομπές

Κατηγορία:Θρησκευτικοί τίτλοι και βαθμοί
Ιερώτατος

Ο όρος "Ιερώτατος" αποτελεί ειδική προσφώνηση της Ορθοδόξου Εκκλησίας που χρησιμοποιείται αποκλειστικά και μόνο από τον εκάστοτε Οικουμενικό Πατριάρχη Κωνσταντινουπόλεως όταν απευθύνεται σε Μητροπολίτες. Η χρήση αυτής της ειδικής προσφώνησης εξηγείται και από το γεγονός ότι, ο Οικουμενικός Πατριάρχης είναι ουσιαστικά ο Προκαθήμενος όλης της Ορθοδόξου Εκκλησίας (καθότι πρώτος μεταξύ ίσων, για αυτό και είναι ο μοναδικός που προσφωνείται παντού Παναγιώτατος), οπότε δεν ευσταθεί να προσφωνεί τους Μητροπολίτες Σεβασμιώτατους. Επίσης στο Πολυχρόνιό του ο Οικουμενικός Πατριάρχης προσφωνείται και Παναγιώτατος και Σεβασμιώτατος, επομένως θεωρείται ότι κατέχει και τους δύο τίτλους συγκριτικά με τους άλλους Μητροπολίτες.

Κατηγορία:Χριστιανικοί θρησκευτικοί τίτλοι και βαθμοί
Τελεσινέ

250px|μικρογραφία|Συσκευή τελεσινέ.
**Τελεσινέ** ονομάζεται η διαδικασία μετατροπής φιλμ σε βίντεο. Ο όρος χρησιμοποιείται επίσης για να αναφέρεται στον εξοπλισμό που χρησιμοποιείται σε αυτήν τη διαδικασία μετά την παραγωγή.

Το τελεσινέ επιτρέπει την προβολή ταινίας, που έχει τραβηχτεί αρχικά σε φιλμ, με τυπικό εξοπλισμό βίντεο, όπως τηλεοράσεις, VCR, DVD, δίσκους Blu-ray ή υπολογιστές. Αρχικά, αυτό επέτρεψε στους τηλεοπτικούς φορείς να παράγουν προγράμματα χρησιμοποιώντας φιλμ, συνήθως 16&nbsp;mm, αλλά να τα μεταδίδουν με την ίδια μορφή και ποιότητα, όπως άλλες μορφές τηλεοπτικής παραγωγής. Επιπλέον, το τελεσινέ επιτρέπει σε παραγωγούς ταινιών, τηλεοπτικούς παραγωγούς και διανομείς ταινιών που εργάζονται στη βιομηχανία ταινιών να κυκλοφορούν τις παραγωγές τους σε βίντεο και επιτρέπει στους παραγωγούς να χρησιμοποιούν εξοπλισμό παραγωγής βίντεο για να ολοκληρώσουν τα κινηματογραφικά τους έργα.

## Παραπομπές


Κατηγορία:Τεχνολογία ταινίας και βίντεο
Κατηγορία:Ορολογία τηλεόρασης
Κοινότητα Μακρακώμης

Η **Κοινότητα Μακρακώμης** προήλθε από τη μετονομασία της κοινότητας Βαρυμπόπης το 1916 με το ΦΕΚ 41Β - 05/05/1916.

## Πρόεδροι Κοινότητας

## Παραπομπές
Stiebel Eltron

Η **Stiebel Eltron** είναι μια εταιρεία με έδρα το Χόλτσμαϊν της Γερμανίας, η οποία κατασκευάζει προϊόντα κεντρικής θέρμανσης, όπως αντλίες θερμότητας. Η εταιρεία ιδρύθηκε το 1924 στο Βερολίνο, όταν ο Δρ. Theodor Stiebel ίδρυσε τη Stiebel Eltron. Σήμερα ε που ειδικεύεται στην κατασκευή αντλιών θερμότητας εδάφους, αέρα και νερού. όπως και στις τεχνολογίες εξαερισμού και κλιματισμού. Για το έτος χρήσης 2022 κατέγραψε 1.1δις ευρώ κύκλο εργασιών και 6.000 υπαλλήλους.

Το 1974 ιδρύθηκε η θυγατρική Stiebel Eltron Hellas AG στο Κιλκίς κοντά στη Θεσσαλονίκη στην Ελλάδα για την κατασκευή ηλιακών θερμικών συστημάτων.

## Παραπομπές


Κατηγορία:Κατασκευαστικές εταιρείες της Γερμανίας
Κατηγορία:Γερμανικά εμπορικά σήματα
Διαδηλώσεις στη Βαρκελώνη για τον υπερτουρισμό

Στις αρχής της άνοιξης του 2024, ξεκίνησαν μαζικές διαδηλώσεις στην Ισπανία κατά του υπερτουρισμού, συγκεκριμένα στα αρχιπέλαγα των Βαλεαρίδων και των Καναρίων Νήσων και στις ηπειρωτικές πόλεις της Βαρκελώνης και της Μάλαγα. Αυτές οι τρεις πρώτες τοποθεσίες είναι οι τρεις πρώτες με τους περισσότερους επισκέπτες στην Ισπανία από τουρίστες. Μετά την πανδημία COVID-19 που περιόρισε τις δυνατότητες των τουριστών να ταξιδέψουν, ο αριθμός των επισκεπτών σε ισπανικούς προορισμούς έχει αυξηθεί σημαντικά. Οι τοπικές κυβερνήσεις και οι κάτοικοι πιστεύουν ότι ο υπερτουρισμός συνέβαλε στην πτώση του βιοτικού επιπέδου με συνεπαγόμενο το αυξημένο κόστος ζωής για τους κατοίκους.

Τον Ιούλιο του 2024, στη Βαρκελώνη διοργανώθηκε πορεία περίπου 3.000 ατόμων. Μερικοί από τους διαδηλωτές χρησιμοποίησαν ταινία για να σφραγίσουν εξόδους ξενοδοχείων, εστιατόρια και άλλες τουριστικές επιχειρήσεις, ενώ κάποιοι ψέκασαν τους τουρίστες με νεροπίστολα, κάτι που καταδίκασε ο Ισπανός υπουργός Τουρισμού. Οι διαδηλωτές δήλωσαν ότι ο υπέρογκος αριθμός επισκεπτών ήταν η αιτία των αυξήσεων των τιμών για τα αγαθά στην πόλη. Η Ένωση για την Αποτουριστικοποίηση δημοσίευσε δεκατρείς προτάσεις για την αποτουριστικοποίηση συμπεριλαμβανομένων πολλών από το μανιφέστο του 2020.

## Παραπομπές


Κατηγορία:Τουρισμός στην Ισπανία
Νεροπίστολο

250px|μικρογραφία|Λειτουργία νεροπίστολου
**Νεροπίστολο** είναι ένας παιχνιδιού που έχει σχεδιαστεί για να εκτοξεύει πίδακες νερού. Πρωταρχικός σκοπός του παιχνιδιού είναι να βρέξει τον άλλον σε ένα παιχνίδι, όπως το μπουγέλο.

Ιστορικά, τα νεροπίστολα κατασκευάζονταν από μέταλλο και χρησιμοποιούσαν λαμπτήρες συμπίεσης από καουτσούκ για να φορτώσουν και να προωθήσουν το νερό μέσα από ένα ακροφύσιο.   Ενώ το παλαιότερο σωζόμενο παράδειγμα νεροπίστολο χρονολογείται από τον J.W. Wolff στις 30 Ιουνίου 1896, η παλαιότερη γνωστή αναφορά σε νεροπίστολο χρονολογείται το 1861 σε προσπάθεια κατάσβεσης πυρκαγιάς.

Για αρκετά χρόνια στις Ηνωμένες Πολιτείες και τον Καναδά, οι κανονισμοί εισαγωγής και οι εγχώριοι νόμοι απαιτούσαν τα νεροπίστολα να είναι κατασκευασμένα από διαφανές ή χρωματισμένο διαφανές πλαστικό ώστε να είναι πιο δύσκολο να παρομοιαστούν με πραγματικά πυροβόλα όπλα.

## Παραπομπές


## Εξωτερικοί σύνδεσμοι
* 
* 

Κατηγορία:Παιχνίδια (αντικείμενα)
Μπουγέλο

[μικρογραφία|Νεροπόλεμος παιδιών στο [Βίλνιους της Λιθουανίας.]]
**Μπουγέλο** ονομάζεται το παιχνίδι εικονικών μαχών που χρησιμοποιούνται διάφορες συσκευές προώθησης νερού για να βραχεί ο αντίπαλος, από κουβάδες μέχρι νερομπάλονα, νεροπίστολα, κατάβρεξη με λάστιχο νερού ακόμη και χέρια που κουβαλούν νερό στις παλάμες. Υπάρχουν πολλά διαφορετικά επίπεδα παιχνιδιού που χρησιμοποιούνται από όσους συμμετέχουν σε θαλάσσια μπουγέλα. Είναι μία διασκεδαστική δραστηριότητα για όλες τις ηλικίες και δροσιστική τους καλοκαιρινους μήνες.

Είναι άγνωστο ακριβώς πότε οι άνθρωποι άρχισαν για πρώτη φορά να παίζουν μπουγέλο ενώ απαντάται και σε άλλα είδη του ζωικού βασιλείου όπως μαϊμούδες ή ακόμα και ελέφαντες, που επιλέγουν να ψεκάσουν τον εαυτό τους και τους άλλους σε μια προσπάθεια να δροσιστούν κατά τους πιο ζεστούς μήνες.

Τα σύγχρονα μπουγέλο προέρχονται από πολλές απόψεις ως μίμησιν του συμβατικού πολέμου.

Τα μπουγέλα στο Ιράν κατά τη διάρκεια του καλοκαιριού, όταν οι θερμοκρασίες φτάνουν συχνά τους 40 βαθμούς Κελσίου, οδήγησαν σε συλλήψεις και δέχθηκαν επίθεση από τις αρχές ως «διεφθαρμένα», «επαίσχυντα», «ανώμαλα» κατά παράβαση των πολιτιστικών αρχών. 

## Παραπομπές


Κατηγορία:Παιχνίδια
Πάπυρος 16 της Οξυρρύγχου

μικρογραφία
Ο **Πάπυρος 16 της Οξυρρύγχου** (  16) περιέχει ένα απόσπασμα του τέταρτου βιβλίου της Ιστορίας του Πελοποννησιακού Πολέμου του Θουκυδίδη (κεφάλαια 36-41) στα ελληνικά. Ανακαλύφθηκε από τον Μπέρναρντ Πάιν Γκρένφελ και τον  Άρθουρ Σάριτζ Χαντ το 1897 στην Οξύρρυγχο και δημοσιεύτηκε από τους ιδίους το 1898. Ο πάπυρος έχει χρονολογηθεί στον πρώτο αιώνα και βρίσκεται στο Μουσείο του Πανεπιστημίου της Πενσυλβάνια (E 2747).

Το χειρόγραφο ήταν γραμμένο σε πάπυρο σε μορφή ρολού. Οι διαστάσεις του κομματιού είναι 256 επί 200 χλστ. Το τεμάχιο περιέχει τρεις στήλες, με 50-53 γραμμές ανά στήλη. Το κείμενο είναι γραμμένο με στρογγυλόσχημη γραφή.

## Δείτε επίσης

* Πάπυροι της Οξυρρύγχου
* Οξύρρυγχος, Αίγυπτος

## Παραπομπές

αριστερά|χωρίς-πλαίσιο|16x16εσ
Το παρόν άρθρο ενσωματώνει κείμενο από δημοσίευση που είναι πλέον κοινό κτήμα: B. P. Grenfell; A. S. Hunt (1898).  Λονδίνο: *Egypt Exploration Fund*.
Κατηγορία:Θουκυδίδης
Κορακιάνικα Λακωνίας

thumb|Άποψη από του οικισμού από την Κοκκάλα
Τα **Κορακιάνικα** (Κορακιάτικα) είναι οικισμός στον δήμο Ανατολικής Μάνης στο νομό Λακωνίας της περιφέρειας Πελοποννήσου στην Ελλάδα. Το χωριό υπάγεται στην δημοτική ενότητα Ανατολικής Μάνης και ήταν μέρος του Δήμου Ανατολικής Μάνης το 1997 - 2010. Σήμερα υπάγεται στην τοπική κοινότητα Κοκκάλας. Η τελευταία που φορά που απογράφηκαν ως ανεξάρτητος οικισμός ήταν το 1971 καθώς από το 1981 προσαρτήθηκε στον οικισμό της Κοκκάλας. Στην απογραφή του 1971 είχαν 16 κατοίκους, ενώ το 1940 είχαν 119 κατοίκους. Έχει χαρακτηριστεί ως παραδοσιακός οικισμός.

Το όνομα παραπέμπει στον αρχικό ιδιοκτήτη της περιοχής, ως ίθισται για την κατάληξη -ιάνικα στη Μάνη.

## Παραπομπές


Κατηγορία:Χωριά της περιφερειακής ενότητας Λακωνίας
Κατηγορία:Μάνη
Κατηγορία:Δήμος Ανατολικής Μάνης
Ροζενά Κορινθίας

Τα **Ροζενά** είναι οικισμός της Περιφερειακής Ενότητας Κορινθίας και του Δήμου Ξυλοκάστρου Ευρωστίνης που υπάγεται στην Δημοτική Ενότητα Ευρωστίνης.

## Πληθυσμιακή εξέλιξη

## Παραπομπές


Κατηγορία:Δήμος Ξυλοκάστρου - Ευρωστίνης
Κατηγορία:Χωριά της περιφερειακής ενότητας Κορινθίας
Κοινότητα Μυγδαλιάς

Η **Κοινότητα** **Γλανιτζιάς** (αρχικό όνομα της Μυγδαλιάς) συστάθηκε το 1912 και το ΦΕΚ 252Α - 24/08/1912 με την απόσπαση του οικισμού Γλανιτζιά από τον τότε δήμο Κλείτορος και τον ορισμό του ως έδρα της.

Στην Κοινότητα Μυγδαλιάς, υπάγεται πέραν της Μυγδαλιάς (164 κατ.) και ο οικισμός Παλαιόπυργος (0 κατ.), ενώ ο συνολικός πληθυσμός της ανέρχεται σε 164 κατοίκους, σύμφωνα με την εθνική απογραφή του 2021.

## Πρόεδροι της Κοινότητας
Πρόεδροι της Κοινότητας, μετά το 1983, διατέλεσαν οι εξής:

### Μετά το 1983

## Παραπομπές


Κατηγορία:Δήμος Γορτυνίας
Ρίχαρντ Άντολφ Ζιγκμόντυ

Ο **Ρίχαρντ Άντολφ Ζιγκμόντυ** (γερμ. *Richard Adolf Zsigmondy*, ουγγρ. *Zsigmondy Richárd Adolf*, 1 Απριλίου 1865 – 23 Σεπτεμβρίου 1929) ήταν Ούγγρος χημικός γεννημένος στην Αυστρία. Είναι γνωστός για τις έρευνές του στα κολλοειδή, για τις οποίες βραβεύθηκε με το Νόμπελ Χημείας το 1925, καθώς και για την επινόηση του υπερμικροσκοπίου σχισμής και διάφορων φίλτρων σε μορφή μεμβράνης. Ο κρατήρας Ζιγκμόντυ στη Σελήνη ονομάσθηκε έτσι προς τιμή του.

## Οικογένεια και σπουδές
Ο Ρίχαρντ γεννήθηκε στη Βιέννη της τότε Αυστριακής Αυτοκρατορίας από γονείς Ούγγρους. Μητέρα του ήταν η ποιήτρια Ίρμα Ζακμάρυ, γεννημένη στην κωμόπολη Μαρτονβάσαρ, και πατέρας του ο Άντολφ Ζιγκμόντυ ο πρεσβύτερος, επιστήμονας από το Πρεσβούργο (τη σημερινή Μπρατισλάβα) που είχε επινοήσει αρκετά οδοντιατρικά εργαλεία. Η οικογένεια είχε μεγάλη ιστορία, περιλαμβάνοντας δασκάλους, ιερείς και μαχητές της ουγγρικής ελευθερίας. Μετά τον πρόωρο θάνατο του πατέρα του το 1880, ο Ρίχαρντ ανατράφηκε από τη μητέρα του και μορφώθηκε. Απολάμβανε ως ψυχαγωγία την ορειβασία και τις αναρριχήσεις με τα αδέλφια του. Οι μεγαλύτεροι αδελφοί του, ο Ότο (που έγινε οδοντίατρος) και ο Έμιλ (που έγινε ιατρός), ήταν γνωστοί ως ορειβάτες, ενώ ο μικρότερος αδελφός του, ο Καρλ, έγινε αξιόλογος μαθηματικός στο Πανεπιστήμιο της Βιέννης. Από το γυμνάσιο ο Ρίχαρντ ανέπτυξε ενδιαφέρον για τις φυσικές επιστήμες, ιδίως για τη χημεία και τη φυσική: είχε δημιουργήσει ένα εργαστήριο στο σπίτι του όπου έκανε πειράματα.

Ξεκίνησε την ακαδημαϊκή σταδιοδρομία του στην Ιατρική Σχολή του Πανεπιστημίου της Βιέννης, αλλά σύντομα μετεγγράφηκε στο Τεχνικό Πανεπιστήμιο της Βιέννης και τέλος στο Πανεπιστήμιο του Μονάχου, προκειμένου να σπουδάσει χημεία με καθηγητή τον Βίλχελμ φον Μίλερ (1848-1899). Στο Μόναχο ερεύνησε το ινδένιο, αλλά πήρε διδακτορικό (1889) από το Πανεπιστήμιο του Έρλανγκεν.

## Σταδιοδρομία
Το 1885 ο Ζιγκμόντυ δημοσίευσε το πρώτο του άρθρο, επί μιας μεθόδου ανιχνεύσεως της γλυκερίνης, μαζί με τον καθηγητή του στη Βιέννη Ρούντολφ Μπένεντικτ. Το άρθρο του το 1887 με τίτλο *Neue Lüster und Farben auf Glas* (= «σχετικώς με τα υαλοχρώματα») απετέλεσε την απαρχή ενδιαφέροντος για μια ερευνητική περιοχή η οποία θα τον απασχολούσε την επόμενη τριακονταετία. Ωστόσο εγκατέλειψε την οργανική χημεία προκειμένου να ενταχθεί στην ομάδα φυσικής του Άουγκουστ Κουντ στο Πανεπιστήμιο του Βερολίνου.

## Παραπομπές


## Εξωτερικοί σύνδεσμοι

* Ο Ρίχαρντ Ζιγκμόντυ στον ιστότοπο των Βραβείων Νόμπελ

Κατηγορία:Ούγγροι χημικοί
Κατηγορία:Αυστριακοί χημικοί
Κατηγορία:Ούγγροι φυσικοί
Κατηγορία:Οπτικοί
Κατηγορία:Βραβευμένοι με Νόμπελ Χημείας
Κατηγορία:Ούγγροι νομπελίστες
Κατηγορία:Ούγγροι εφευρέτες
Κατηγορία:Απόφοιτοι του Πανεπιστημίου της Βιέννης
NGC 3324

Το **NGC 3324** είναι ανοικτό αστρικό σμήνος στον νότιο αστερισμό  Τρόπιδα. Βρίσκεται στα βορειοδυτικά του γνωστού «Νεφελώματος της Τρόπιδος» (NGC 3372), σε απόσταση 9.100 ετών φωτός από τη Γη. Είναι στενά συνδεδεμένο με το νεφέλωμα εκπομπής IC 2599, γνωστό και ως Gum 31, για αυτό και δεν μπορεί να τού αποδοθεί μια ξεχωριστή φωτεινότητα (φαινόμενο μέγεθος). Τα δύο συγχέονται συχνά ως ένα και μοναδικό ουράνιο σώμα, που έχει το παρατσούκλι «Νεφέλωμα της Γκαμπριέλα Μιστράλ» εξαιτίας της ομοιότητάς του με την ομώνυμη Χιλιανή ποιήτρια. Το NGC 3324 καταλογογραφήθηκε για πρώτη φορά από τον Τζέιμς Ντάνλοπ το 1826.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ανοικτά σμήνη
Κατηγορία:Τρόπις (αστερισμός)
3324
Κατηγορία:Αντικείμενα IC
Ντάνιελσον

Το **Ντάνιελσον** (*Danielson* ή *Danielsson*) είναι σουηδικό και αμερικανικό όνομα, που ετυμολογικώς σημαίνει «γιος του Ντάνιελ» (Δανιήλ). Μπορεί να αναφέρεται μεταξύ άλλων σε κάποιο από τα παρακάτω:

## Πρόσωπα (ως επώνυμο)
* Αλξ Ντάνιελσον (γενν. 1981), Σουηδός οδηγός αγώνων ταχύτητας αυτοκινήτου
* Γκέστα Ντάνιελσον (1912-1978), Σουηδός σκακιστής
* Έλμα Ντάνιελσον (1865-1936), Σουηδή δημοσιογράφος και πολιτικός
* Ίνγκε Ντάνιελσον (1941-2021), Σουηδός ποδοσφαιριστής
* Κίκι Ντάνιελσον (γενν. 1952), Σουηδή τραγουδίστρια
* Λαρς Ντάνιελσον (γενν. 1958), Σουηδός μπασίστας και συνθέτης της τζαζ
* Μπενγκτ Ντάνιελσον (1921-1997), Σουηδός ανθρωπολόγος και συγγραφέας
* Μπράιαν Ντάνιελσον (γενν. 1981), Αμερικανός επαγγελματίας παλαιστής
* Μπριάνα Μονίκ Ντάνιελσον (γενν. 1983), Αμερικανίδα επαγγελματίας παλαίστρια και τηλεοπτική προσωπικότητα, γνωστή με τα ψευδώνυμα **[[Μπρι Μπέλα]]** και Μπρι Γκαρσία
* Νίκλας Ντάνιελσον (γενν. 1984), Σουηδός παίκτης του χόκεϊ επί πάγου
* Πάλε Ντάνιελσον (1946-2024), Σουηδός μπασίστας της τζαζ
* Χέλκι Β. Ντάνιελσον (γενν. 1981), Ισλανδός ποδοσφαιριστής

## Πρόσωπα (ως βαφτιστικό)
* Ντάνιελσον (ποδοσφαιριστής) (γενν. 1981), Βραζιλιανός ποδοσφαιριστής

## Ως τοπωνύμιο
* Ντάνιελσον (Κονέκτικατ), μικρός δήμος στις ΗΠΑ
* Ντάνιελσον (κρατήρας), κρατήρας στον πλανήτη Άρη

## Στη μουσική
* Danielson, αμερικανικό συγκρότημα μουσικής ροκ από το Νιου Τζέρσεϊ
Mediterranean College (Μεσογειακό Κολέγιο)

Το **Mediterranean College** είναι ελληνικό, αγγλόφωνο Πανεπιστημιακό Κολέγιο στην Ελλάδα. Ιδρύθηκε το 1977. Διαθέτει προγράμματα κατάρτισης σε Προπτυχιακό και Μεταπτυχιακό επίπεδο, καθώς και Επαγγελματικής Εξειδίκευσης. Συνεργάζεται με διακεκριμένες προσωπικότητες της Ελλάδας, καθώς και με διεθνή πανεπιστήμια, όπως το  και  της Βρετανίας.

## Ιστορία
Το Mediterranean College ιδρύθηκε το 1977 και αποτελεί το πρώτο ελληνικό, ιδιωτικό αγγλόφωνο κολέγιο στην Ελλάδα. Το 1991 σύναψε την πρώτη συνεργασία Franchise με κρατικό βρετανικό πανεπιστήμιο (), ενώ το 1989 έφερε το πρώτο  MBA στην Ελλάδα (Laredo State University).

Μέλη του Ακαδημαϊκού Συμβουλίου του Κολλεγίου υπήρξαν προσωπικότητες παγκόσμιας εμβέλειας, όπως ο  (MIT), η  () και ο  (). 

Ορόσημο για όλα τα ιδιωτικά κολλέγια αποτέλεσε το Προεδρικό διάταγμα του 2010, το οποίο ενσωμάτωσε στην ελληνική νομοθεσία την Ευρωπαϊκή Οδηγία 36/2005 και επέλυσε το θέμα της αναγνώρισης των πτυχίων. Έτσι, σήμερα, οι απόφοιτοι του Mediterranean College έχουν όλα τα εργασιακά δικαιώματα που έχουν οι απόφοιτοι των ελληνικών πανεπιστημίων και Τεχνολογικό Εκπαιδευτικό Ίδρυμα και μπορούν να διεκδικούν ισότιμες θέσεις και εργασιακά δικαιώματα.

Σήμερα, το Mediterranean College προσφέρει αναγνωρισμένα πτυχία ,  και Διδακτορικό δίπλωμα στην Αθήνα και στη Θεσσαλονίκη, σε τομείς όπως στη Διοίκηση Επιχειρήσεων, Πληροφορική, Τουρισμός, Ψυχολογία, Εκπαίδευση, Επιστήμες μηχανικών, Αθλητισμού και Υγείας, Arts & Design. Επιπλέον, συνεργάζεται με δημόσια βρετανικά πανεπιστήμια (University of Derby και University of Wolverhampton) και προσφέρει υπηρεσίες υποστήριξης και ανάπτυξης των φοιτητών του.

## Εγκαταστάσεις
Τα κτίρια του Mediterranean College στην Αθήνα και τη Θεσσαλονίκη έχουν συνολική έκταση 7.000 τ.μ..
### Διευθύνσεις Campuses
*Αθήνα: Κοδριγκτώνος 13 & Πατησίων 94, 10434, Τηλέφωνο: +30 210 8899600
*Αθήνα: Πατησίων 107 & Πελλήνης 8, 11251, Τηλέφωνο: +30 210 8899600
*Γλυφάδα: Αχιλλέως 33 & Λ. Βουλιαγμένης 65, 16675, Τηλέφωνο: +30 210 8899600
*Θεσσαλονίκη: Ίωνος Δραγούμη 21, 54625, Τηλέφωνο: +30 2310 287779

## Σχολές
Το Mediterranean College απαρτίζεται από εννιά ακαδημαϊκές Σχολές και καθεμία διαθέτει αναγνωρισμένα προπτυχιακά, μεταπτυχιακά και επαγγελματικής εξειδίκευσης προγράμματα.

*Σχολή Διοίκησης Επιχειρήσεων
*Σχολή Ναυτιλιακών Σπουδών
*Σχολή Πληροφορικής
*Σχολή Ψυχολογίας
*Σχολή Επιστημών της Αγωγής
*Σχολή Τουρισμού και Φιλοξενίας
*Σχολή Επιστημών Υγείας & Αθλητισμού
*Σχολή Μηχανικών
*Σχολή Arts & Design

## Συνεργασίες με Πανεπιστήμια
Το Mediterranean College συνεργάζεται με πανεπιστήμια της Βρετανίας, το University of Derby και το University of Wolverhampton.

## Παραπομπές

## Εξωτερικοί Σύνδεσμοι
* medcollege.edu.gr

Κατηγορία:Εκπαιδευτικά ιδρύματα στην Ελλάδα
Κατηγορία:Εκπαιδευτικά ιδρύματα στην Αθήνα
Κατηγορία:Εκπαιδευτικά ιδρύματα στη Θεσσαλονίκη
Τόρστεν Γ. Πάτμπεργκ

Ο **Τόρστεν Γ. Πάτμπεργκ** (γερμανικά: *Thorsten J. Pattberg*, γενν. 1975, Χαμμ) είναι Γερμανός φιλόσοφος και κριτικός πολιτισμού από το Πανεπιστήμιο του Πεκίνου. Είναι ο συγγραφέας της «Διχοτομίας Ανατολής-Δύσης».

## Σπουδές
Ο Πάτμπεργκ σπούδασε Ασιατικές Σπουδές και Σανσκριτικά στο Πανεπιστήμιο του Εδιμβούργου και Γλωσσολογία στο Πανεπιστήμιο Φουντάν και στο Πανεπιστήμιο του Πεκίνου. 

Είναι πρώην Ερευνητής στο Πανεπιστήμιο του Τόκιο και στο Πανεπιστήμιο Χάρβαρντ. Έλαβε το διδακτορικό του από το Πανεπιστήμιο του Πεκίνου το 2012. Είναι μαθητής των Ζι Σιανλίν και Του Γουεϊμίνγκ.

## Έρευνα
Η έρευνα του Πάτμπεργκ επικεντρώνεται στις Μεταφραστικές Σπουδές, ιδιαίτερα στον γλωσσικό ιμπεριαλισμό, στον ανταγωνισμό μεταξύ των πολιτιστικών βασικών ορολογιών και στην προκύπτουσα κυριαρχία στον ορισμό της σκέψης. Θεωρεί τη μετάφραση πολιτιστικών βασικών ορολογιών ως αιτία ανησυχίας σχετικά με τη νομιμότητα και το δικαίωμα πνευματικής ιδιοκτησίας αυτού του πολιτισμού. Στο βιβλίο του *Shengren*, ο Πάτμπεργκ περιγράφει τον κινεζικό όρο *Shengren,* που βρίσκεται στον Κομφουκιανισμό, ως ένα μοναδικό, μη ευρωπαϊκό αρχέτυπο σοφίας, συγκρίσιμο με το μ''ποντισάτβα'' ή τον ''Βούδα'' στον Βουδισμό. 

## Σχέση Κινεζικής Κυβέρνησης
Ο Πάτμπεργκ μεταδόθηκε από τα κινεζικά κρατικά ΜΜΕ Beijing Television BTV ως ο δημιουργός του *Βασικές Έννοιες στην Κινεζική Σκέψη και Πολιτισμό* υπό την αιγίδα της Αντιπροέδρου της Λαϊκής Δημοκρατίας της Κίνας Λιού Γιαντόνγκ και του Γενικού Γραμματέα του Κινεζικού Κομμουνιστικού Κόμματος Σι Τζινπίνγκ. 

Σύμφωνα με τον επίσημο ιστότοπο του Κρατικού Συμβουλίου της Λαϊκής Δημοκρατίας της Κίνας, ο στόχος είναι να διαδοθούν οι κινεζικές έννοιες και το πολιτικό δόγμα μέσω του *Χανμπάν*, του Γραφείου του Διεθνούς Συμβουλίου Κινέζικής Γλώσσας, των ακαδημαϊκών ανταλλαγών, των δυτικών εκδοτών όπως η *Springer Publishing* και τα *[[Ινστιτούτο Κομφούκιος|Ινστιτούτα Κομφούκιου]]*. 

Ο Πάτμπεργκ γράφει αντιδυτική προπαγάνδα για την *China Daily*, *Beijing Review*, *Global Times* και άλλα κρατικά ΜΜΕ υποστηρίζοντας, μεταξύ άλλων, ότι «δεν υπάρχει δύναμη στην ιστορία, που να έχει αποκτήσει ποτέ μεγαλείο με το να είναι δημοκρατία».

## Παραπομπές


## Εξωτερικοί σύνδεσμοι
* Επίσημος ιστότοπος
* Τόρστεν Γ. Πάτμπεργκ στο Πανεπιστήμιο του Πεκίνου (αρχειοθέτηση 2013)

Κατηγορία:Γερμανοί φιλόσοφοι
Κατηγορία:Απόφοιτοι του Πανεπιστημίου του Πεκίνου
Χρονοπυραμίδα

Η **Χρονοπυραμίδα** (γερμανικά: *Zeitpyramide*, ) είναι έργο δημόσιας τέχνης του Μάνφρεντ Λάμπερ (1932-2018), που βρίσκεται υπό κατασκευή στο Βέμντινγκ της Γερμανίας. Η πυραμίδα ξεκίνησε να κατασκευάζεται το 1993, το έτος της 1.200ης επετείου της πόλης. Με ένα νέο κομμάτι να προστίθεται κάθε δέκα χρόνια, η δομή θα πρέπει να αποτελείται από 120 κομμάτια όταν ολοκληρωθεί μετά από 1.190 χρόνια, το έτος 3183.

## Ιδέα
Η πόλη Βέμντινγκ χρονολογείται από το έτος 793 και εόρτασε την 1.200ή επέτειό της το 1993. Η Χρονοπυραμίδα σχεδιάστηκε από τον Μάνφρεντ Λάμπερ (έναν ντόπιο καλλιτέχνη) τον Ιούνιο του 1993 για να σηματοδοτήσει αυτή την περίοδο των 1.200 ετών και να δώσει στους ανθρώπους μια αίσθηση του τι σημαίνει πραγματικά το διάστημα των 1.200 ετών.

Ένα κομμάτι έχει προγραμματιστεί να τοποθετείται κάθε δέκα χρόνια, με συνολική διάρκεια 1.190 χρόνια. Αυτή η χρονική στιγμή περιλαμβάνει το αρχικό κομμάτι που τοποθετήθηκε στην αρχή του έργου. Μέχρι στιγμής, τα κομμάτια ήταν όλα τσιμεντένια, αλλά το υλικό των μελλοντικών κομματιών μπορεί να αλλάξει στις μελλοντικές γενιές ανάλογα με τη διαθεσιμότητα υλικών.

### Καλλιτέχνης
Ο Μάνφρεντ Λάμπερ γεννήθηκε στο Βέμντινγκ στις 5 Μαΐου 1932 και σπούδασε ζωγραφική στο Κολλέγιο Καλών Τεχνών του Βερολίνου τη δεκαετία του 1950. Έχει άλλα έργα τέχνης σε μόνιμη έκθεση στο Αλκανάρ της Ισπανίας και στο Μορμουαρόν της Γαλλίας. Το Αλκανάρ ήταν επίσης ο τόπος διαμονής του για μερικά χρόνια. Ο Λάμπερ πέθανε στο Βέμντινγκ στις 17 Αυγούστου 2018, σε ηλικία 86 ετών.

## Κατασκευή
δεξιά|μικρογραφία|Τριμετρική προβολή του σχεδίου.
Η Χρονοπυραμίδα βρίσκεται σε μια τσιμεντένια εξέδρα σε μια στρογγυλεμένη κορυφή λόφου, το *Robertshöhe*, στην βόρεια άκρη του Βέμντινγκ. Το πρώτο κομμάτι τοποθετήθηκε τον Οκτώβριο του 1993. Το τέταρτο και πιο πρόσφατο κομμάτι 6,5 τόνων τοποθετήθηκε στις 15:06 της 9ης Σεπτεμβρίου 2023. Σύμφωνα με το χρονοδιάγραμμα κατασκευής, το πέμπτο κομμάτι θα τοποθετηθεί το 2033.

Η αρχική χρηματοδότηση του έργου πραγματοποιήθηκε κυρίως με δωρεές από τοπικές εταιρείες, οι οποίες, για παράδειγμα, προμήθευαν δωρεάν τα υλικά για το κομμάτι σκυροδέματος. Το έργο διαχειρίζεται ένα ίδρυμα με έδρα το Βέμντινγκ.

Ένα μοντέλο του τελικού έργου τέχνης εκτίθεται στο Βέμντινγκ, στο *Haus des Gastes*.

### Διάρκεια ζωής του σκυροδέματος
Σε αντίθεση με αρχαίες ανθρώπινες δομές, όπως η Πυραμίδα του Χέοπα - η οποία είναι κατασκευασμένη από ασβεστόλιθο, κονίαμα και γρανίτη, και που έχει διαρκέσει πάνω από 4.500 χρόνια - η διάρκεια ζωής του οχυρωμένου σκυροδέματος και των τυπικών κομματιών σκυροδέματος είναι συνήθως μόνο 50-100 χρόνια. Ωστόσο, τα κομμάτια του σκυροδέματος μπορούν να διαρκέσουν απεριόριστα όταν συντηρούνται σωστά ή προστατεύονται από τις καιρικές συνθήκες.

## Σχέδιο κατασκευής

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Κτίρια και κατασκευές στη Βαυαρία
Κατηγορία:Υπαίθρια γλυπτά στη Γερμανία
Κατηγορία:Γερμανική τέχνη
Κατηγορία:Πυραμίδες στην Ευρώπη
Κατηγορία:Μπρουταλισμός
Γκανγκαράτζου Μαντουγκούλα

Το **Γκανγκαράτζου Μαντουγκούλα** (αγγλ. *Gangaraju Madugula*, τελ. గంగరాజు మాడుగుల ) είναι χωριό της Ινδίας, πρωτεύουσα ομώνυμου *μαντάλ* στο Διαμέρισμα Αλούρι Σιταράμα Ράτζου της Πολιτείας Άντρα Πραντές. Ο πληθυσμός του χωριού σύμφωνα με την ινδική απογραφή του 2011 είναι 538 κάτοικοι.

## Γεωγραφία
Το Γκανγκαράτζου Μαντουγκούλα βρίσκεται σε γεωγραφικές συντεταγμένες πλάτος 18°01′ Βόρειο και μήκος 82°32′ Ανατολικό. Είναι ημιορεινό χωριό, κτισμένο σε μεσοσταθμικό υψόμετρο 1.097&nbsp;μέτρα πάνω από την επιφάνεια της θάλασσας.

## Παραπομπές


Γκανγκαρατζου Μαντουγκουλα
Μαρεντουπούντι

Το **Μαρεντουπούντι** (αγγλ. *Maredupudi*, τελ. మారేడుపూడి) είναι μεγάλο χωριό της Ινδίας, στο *μαντάλ* Ανακαπάλ(λ)ε και στο Διαμέρισμα Ανακαπάλι της Πολιτείας Άντρα Πραντές. Ο πληθυσμός του χωριού σύμφωνα με την ινδική απογραφή του 2011 είναι 3.416 κάτοικοι, με 1.728 άνδρες ή αγόρια και 1.688 γυναίκες και κορίτσια. Το 40% των κατοίκων ήταν αναλφάβητοι.

## Γεωγραφία
Το Μαρεντουπούντι έχει έκταση 326 τετραγωνικά χιλιόμετρα και βρίσκεται σε γεωγραφικές συντεταγμένες πλάτος 17°41′ Βόρειο και μήκος 83°04′ Ανατολικό.

## Παραπομπές


Μαρεντουπουντι
Πεντακότα

Το **Πεντακότα** (αγγλ. *Pentakota*, τελ. పెంటకోట) είναι μεγάλο χωριό της Ινδίας, στο *μαντάλ* Παγιακαραοπέτα και στο Διαμέρισμα Ανακαπάλι της Πολιτείας Άντρα Πραντές. Ο πληθυσμός του χωριού σύμφωνα με την ινδική απογραφή του 2011 είναι 4.108 κάτοικοι.

## Γεωγραφία
Το Πεντακότα είναι κτισμένο στην όχθη του ποταμού Θαντάβα και βρίσκεται σε γεωγραφικές συντεταγμένες πλάτος 17°18′ Βόρειο και μήκος 82°37′ Ανατολικό, σε μηδενικό υψόμετρο πάνω από την επιφάνεια της θάλασσας. Είναι γνωστό για τον παλαιό φάρο του, ο οποίος κατασκευάσθηκε το 1957 και έχει ύψος 18 μέτρα.

## Παραπομπές


Πεντακοτα
Ναρασινγκαπάλι

Το **Ναρασινγκαπάλι** ή **Ναρασινγκιμπίλυ** (αγγλ. *Narasingapalli* ή *Narasingibilly*, τελ. నరసింగపల్లి ή కశింకోట) είναι χωριό της Ινδίας, στο *μαντάλ* Κασιμκότα και στο Διαμέρισμα Ανακαπάλι της Πολιτείας Άντρα Πραντές. Ο πληθυσμός του χωριού σύμφωνα με την ινδική απογραφή του 2011 είναι 1.629 κάτοικοι.

## Γεωγραφία
Το Ναρασινγκαπάλι βρίσκεται σε γεωγραφικές συντεταγμένες πλάτος 17°36′ Βόρειο και μήκος 82°53′ Ανατολικό. Απέχει 60 χιλιόμετρα από τη μεγαλούπολη Βισακαπάτναμ. Το χωριό εξυπηρετείται από σιδηροδρομικό σταθμό.

## Παραπομπές


Ναρασινγκαπαλι
Α.Ε.Κ. Περιστερίου - Δυτικών Προαστίων

Η **Α.Ε.Κ. Περιστερίου - Δυτικών Προαστίων** είναι ελληνικό αθλητικό σωματείο που δραστηριοποιείται στην περιοχή του Περιστερίου, συνοικία της μητροπολιτικής περιοχής των Αθηνών στην Αττική. Δημιουργήθηκε το 1965 από τη συνένωση δύο συνδέσμων φιλάθλων της ποδοσφαιρικής Αθλητικής Ενώσεως Κωνσταντινουπόλεως. Το έμβλημα του συλλόγου με το δικέφαλο αετό και τα χρώματά του, κίτρινο και μαύρο, αντικατοπτρίζουν σαφώς εκείνα της πολίτικης ομάδας. Με την πάροδο του χρόνου η δραστηριότητα των Περιστεριωτών επεκτάθηκε και στην αυτόνομη αθλητική δραστηριότητα και σήμερα το σωματείο καλλιεργεί το άθλημα της καλαθοσφαίρισης, ανδρικής και γυναικείας. Διαθέτει τμήματα ενηλίκων όσο και νεαρότερων ηλικιακών ομάδων. Αθλητική έδρα των τμημάτων αυτών είναι το Κλειστό Γυμναστήριο Ανθούπολης *«Κάρβουνο»*.

## Ίδρυση
Από το 1958, οι φίλοι της Αθλητικής Ενώσεως Κωνσταντινουπόλεως που ζούσαν στους Δήμους Αιγάλεω, Χαϊδαρίου και Περιστερίου, συγκεντρώνονταν στην πλατεία Αγ. Σπυρίδωνος στο Αιγάλεω. Στις 15 Μαΐου του ίδιου έτους, ιδρύθηκε ο **Σύνδεσμος της Α.Ε.Κ. Δυτικών Προαστίων**, με την πρώτη συνάντηση να πραγματοποιείται στο υποδηματοποιείο του Ιωάννη Παντελιάδη. Το 1964, δημιουργήθηκε από φίλους της Α.Ε.Κ. Περιστερίου ο **Σύνδεσμος Α.Ε.Κ. Περιστερίου**. Ακολούθησαν συζητήσεις για την ένωση των δύο συνδέσμων, με τη νέα ονομασία **Σύνδεσμος Α.Ε.Κ. Περιστερίου - Δυτικών Προαστίων**. Το 1965 συντάχθηκε η ιδρυτική πράξη του καταστατικού και σχηματίστηκε προσωρινή διοίκηση με πρόεδρο τον Διονύσιο Χρονά. Το πρώτο βήμα ήταν η εγκατάστασή τους στην οδό Θηβών. Κατά την αρχική λειτουργία του συνδέσμου, ενοικιάζονταν λεωφορεία κάθε Κυριακή για να μεταφέρονται οργανωμένα οι φίλαθλοι στο γήπεδο όπου έπαιζε η Α.Ε.Κ. Αθηνών, ενώ τις Κυριακές που η ομάδα αγωνιζόταν εκτός έδρας, οργανώνονταν εκδρομές σε περιοχές όπως η Αρχαία Ολυμπία, οι Μυκήνες και η Έδεσσα.

## Τμήμα καλαθοσφαίρισης ανδρών

## Τμήμα καλαθοσφαίρισης γυναικών

## Έδρα
Το καλοκαίρι του 2015, ο Δήμος Περιστερίου παραχώρησε το Κλειστό Γυμναστήριο Ανθούπολης, γνωστό ως *«Κάρβουνο»*, για την αποκλειστική χρήση των τμημάτων του Συλλόγου της Α.Ε.Κ. Περιστερίου. Το γυμναστήριο ανακαινίστηκε πλήρως και πλέον περιλαμβάνει γήπεδο καλαθοσφαίρισης με παρκέ και ένα σύγχρονο γυμναστήριο, χάρη στις συνεισφορές των μελών και φίλων του Συλλόγου.

## Παραπομπές


## Εξωτερικοί σύνδεσμοι

* Α.Ε.Κ. Περιστερίου - Δυτικών Προαστίων, επίσημος ιστότοπος.
* 
* 
* Α.Ε.Κ. Περιστερίου - Δυτικών Προαστίων, επίσημο κανάλι στο YouTube.

*
Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1965
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1965
Κατηγορία:Σωματεία Ε.Σ.Κ.Α.
Φίλιπ Μαξ

Ο **Φίλιπ Μάρτιν Μαξ** (γερμανική προφορά: [ˈfiːlɪp ˈmaks], γεννημένος στις 30 Σεπτεμβρίου 1993) είναι Γερμανός ποδοσφαιριστής που αγωνίζεται ως αριστερός αμυντικός για την Γκάμπα Οσάκα της Τζε 1 Λιγκ.

## Σταδιοδρομία σε συλλόγους

### Σάλκε 04
Ο Μαξ πήγε στη Σάλκε 04 το 2010 από την Μπάγερν Μονάχου. Έκανε το ντεμπούτο του στην Μπουντεσλίγκα στις 25 Μαρτίου 2014 εναντίον της Μπορούσια Ντόρτμουντ, μπαίνοντας αντί του Γιούλιαν Ντράξλερ.

### Καρλσρούη ΣΚ
Στις 30 Απριλίου 2014, υπέγραψε τριετές συμβόλαιο με την Καρλσρούη ΣΚ, με ισχύ την επόμενη σεζόν.

### ΦΚ Άουγκσμπουργκ
Στις 4 Αυγούστου 2015, ο Μαξ εντάχθηκε στην ΦΚ Άουγκσμπουργκ με διετές συμβόλαιο με οψιόν επέκτασης της συμφωνίας, έναντι αναφερόμενης αμοιβής 3,6 εκατομμυρίων ευρώ. Ο Μαξ σημείωσε το πρώτο του γκολ για την Άουγκσμπουργκ σε μια νίκη 4–0 επί του Αμβούργου στην Μπουντεσλίγκα στις 30 Απριλίου 2017. Ολοκλήρωσε τη σεζόν 2017–18 της Μπουντεσλίγκα με 2 γκολ και 12 ασίστ για την Άουγκσμπουργκ. Με 12 ασίστ, έγινε ο 2ος κορυφαίος πάροχος ασίστ στο πρωτάθλημα μόνο πίσω από τον Τόμας Μύλερ της Μπάγερν Μονάχου που είχε 14 ασίστ.  Τον Δεκέμβριο του 2018, σε μια ισοπαλία 2–2 με τη Χέρτα Βερολίνου, έκανε την 100ή του εμφάνιση στο πρωτάθλημα με την Άουγκσμπουργκ. Στις 13 Δεκεμβρίου 2019, ο Μαξ σημείωσε ένα τέρμα επί της Χόφενχαϊμ ενώ έπαιζε στην αριστερή πτέρυγα, καθώς ο κανονικός εξτρέμ Ρούμπεν Βάργκας εξέτιε αποβολή ενός αγώνα. Ο Μαξ σημείωσε άλλο ένα τέρμα στο επόμενο παιχνίδι τους, μια νίκη επί της Φορτούνα Ντίσελντορφ, επίσης ενώ ήταν στην πτέρυγα.

### ΠΣΦ Αϊντχόφεν
Στις 2 Σεπτεμβρίου 2020, ο Μαξ εντάχθηκε στην ΠΣΦ Αϊντχόφεν.

### Άιντραχτ Φρανκφούρτης
Στις 31 Ιανουαρίου 2023, ο Μαξ μετακόμισε στην Άιντραχτ Φρανκφούρτης ως δανεικός με δικαίωμα αγοράς. Στις 26 Μαΐου 2023, η Άιντραχτ ενεργοποίησε την επιλογή αγοράς της και έκανε τη μεταγραφή μόνιμη υπογράφοντας τριετές συμβόλαιο με τον Μαξ.

### Παναθηναϊκός
Στις 6 Αυγούστου 2024, ο Μαξ υπέγραψε τριετές συμβόλαιο με τον Παναθηναϊκό στην Ελλάδα.

## Εθνική ομάδα
[μικρογραφία|Ο Μαξ με τη [Εθνική Γερμανίας Κ-23 (ποδόσφαιρο ανδρών)|Γερμανία το 2016]]
Ο Μαξ ήταν μέλος της Γερμανίας για τους Θερινούς Ολυμπιακούς Αγώνες του 2016, όπου η Γερμανία κέρδισε το ασημένιο μετάλλιο. Κέρδισε την πρώτη του κλήση για την ανώτερη ομάδα στις 6 Νοεμβρίου 2020. Το ντεμπούτο του έγινε στις 11 Νοεμβρίου 2020, σε ένα φιλικό παιχνίδι ενάντια στην Τσεχία.

## Παραπομπές


Κατηγορία:Γερμανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Καρλσρούη ΣΚ
Κατηγορία:Ποδοσφαιριστές ΦΚ Άουγκσμπουργκ
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Έρεντιβιζι
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Γκάμπα Οσάκα
Κατηγορία:Ποδοσφαιριστές Τζε 1 Λιγκ
Μοχάμεντ Χαταμί

Ο **Μοχάμεντ Χαταμί** (; γεννημένος στις 14 Οκτωβρίου 1943)     είναι Ιρανός μεταρρυθμιστής πολιτικός που υπηρέτησε ως ο πέμπτος πρόεδρος του Ιράν από τις 3 Αυγούστου 1997 έως τις 3 Αυγούστου 2005. Υπηρέτησε επίσης ως υπουργός Πολιτισμού του Ιράν από το 1982 έως το 1992. Αργότερα, άσκησε κριτική στην κυβέρνηση του επόμενου προέδρου Μαχμούτ Αχμεντινετζάντ.    

Ελάχιστα γνωστός διεθνώς πριν γίνει πρόεδρος, ο Χαταμί τράβηξε την προσοχή κατά την πρώτη του εκλογή στην προεδρία, όταν έλαβε σχεδόν το 70% των ψήφων.  Ο Χαταμί είχε συμμετάσχει σε μια πλατφόρμα απελευθέρωσης και μεταρρυθμίσεων. Κατά τη διάρκεια της προεκλογικής του εκστρατείας, ο Χαταμί πρότεινε την ιδέα του Διαλόγου μεταξύ των Πολιτισμών ως απάντηση στη θεωρία του Σάμιουελ Χάντιγκτον το 1992 για μια Σύγκρουση των πολιτισμών .  Τα Ηνωμένα Έθνη ανακήρυξαν αργότερα το έτος 2001 ως *Έτος Διαλόγου μεταξύ των Πολιτισμών*, μετά από πρόταση του Χαταμί.    Κατά τη διάρκεια των δύο θητειών του ως προέδρου, ο Χαταμί υποστήριξε την ελευθερία της έκφρασης, την ανοχή και την κοινωνία των πολιτών, τις εποικοδομητικές διπλωματικές σχέσεις με άλλα κράτη, συμπεριλαμβανομένων αυτών στην Ασία και την Ευρωπαϊκή Ένωση, και μια οικονομική πολιτική που υποστήριζε μια ελεύθερη αγορά και ξένες επενδύσεις.

Στις 8 Φεβρουαρίου 2009, ο Χαταμί ανακοίνωσε ότι θα ήταν υποψήφιος στις προεδρικές εκλογές του 2009  αλλά αποχώρησε στις 16 Μαρτίου υπέρ του μακροχρόνιου φίλου και συμβούλου του, πρώην πρωθυπουργού του Ιράν Mir-Hossein Mousavi.  Απαγορεύεται στα ιρανικά μέσα ενημέρωσης, με εντολή του εισαγγελέα της Τεχεράνης, να δημοσιεύουν φωτογραφίες του Χαταμί ή να παραθέτουν τα λόγια του, λόγω της υποστήριξής του στους ηττημένους μεταρρυθμιστές υποψηφίους στην αμφισβητούμενη επανεκλογή του Μαχμούτ Αχμεντινετζάντ το 2009. 

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Ιράν
Ιερός Μητροπολιτικός Ναός Ευαγγελισμού της Θεοτόκου Λαμίας

Ο **Ιερός Μητροπολιτικός Ναός Ευαγγελισμού της Θεοτόκου Λαμίας** αποτελεί τον Ιερό Ναό εγγύτερα του Κεντρικού Επισκοπείου και των Γραφείων της Ιεράς Μητροπόλεως Φθιώτιδος, καθώς και την έδρα του εκάστοτε Μητροπολίτη Φθιώτιδος (διότι η Μητρόπολη Φθιώτιδος δεν έχει Καθεδρικό Ναό).

## Ιστορία
Ο Ιερός Ναός είναι τρίκλιτη Τρουλαία Βασιλική με νεοκλασικά στοιχεία, με καλλιμάρμαρο νάρθηκα και κωδωνοστάσια που θεμελιώθηκε το έτος 1861 από τον Μητροπολίτη Φθιώτιδος κυρό Καλλίνικο Καστόρχη (1852 - 1877) και εγκαινιάσθηκε το έτος 1915 από τον Μητροπολίτη Φθιώτιδος κυρό Ιάκωβο Παπαϊωάννου (1914 - 1932).

Στη συλλογή του και στα Αρχεία του υπάρχουν πολλές εικόνες του 19ου μ.Χ. αιώνος και ενδιαφέροντα βιβλία τα οποία αναφέρονται στη ζωή της πόλεως της Λαμίας και τα κοινωνικά της γεγονότα. Το έτος 1985 μετά την καταστροφή που υπέστη από τους σεισμούς του 1981 ανακαινίσθηκε και σήμερα αποτελεί το κόσμημα της πόλεως της Λαμίας.

Εσωτερικά κοσμείται από ωραία μωσαϊκά του δαπέδου και δύο των προσκυνηταρίων του Χριστού και της Παναγίας, έργα του Θεοδώρου Μώρη. Το Τέμπλο, ο Αρχιερατικός θρόνος, το Σύνθρονο, το παγκάρι, τα προσκυνητάρια, τα αναλόγια, τα στασίδια είναι όλα ξυλόγλυπτα, εκτός του άμβωνος που είναι εκ μαρμάρου και διατηρήθηκε διά λόγους ιστορικούς, αφού εις αυτόν εκήρυξε πλειστάκις ο τότε Ιεροκήρυξ της Φθιώτιδος Μητροπολίτης άγιος Νεκτάριος Κεφαλάς (1893). Οι ιερές εικόνες της Αγίας Παρασκευής επί του προσκυνηταρίου και του Ευαγγελισμού είναι πολύ παλαιές προερχόμενες από άλλο ναό της περιοχής. Ο ναός είναι κατάγραφος και ιστορήθηκε από τον αγιογράφο Νικόλαο Ρίζο. 

Ο Ιερός Ναός εορτάζει στις 25 Μαρτίου, στην εορτή του Ευαγγελισμού της Θεοτόκου. 

## Τοποθεσία
Ο Ιερός Ναός Ευαγγελισμού της Θεοτόκου βρίσκεται όπως προαναφέρθηκε κοντά στο Κεντρικό Επισκοπείο και τα Γραφεία της Ιεράς Μητροπόλεως Φθιώτιδος. Βρίσκεται ακριβώς δίπλα στην κεντρική πλατεία της Λαμίας. 

Παρεκκλήσια του Μητροπολιτικού Ναού είναι ο Ναός της Αγίας Παρασκευής στη θέση "Ταράτσα" όπου διεξήχθη μεγάλη μάχη το έτος 1897 μεταξύ Ελλήνων και του στρατού του Ετέμ πασά και ο Ναός του Προφήτου Ηλία στον υψηλό λόφο πού δεσπόζει στην πόλη της Λαμίας. Από τα Αρχεία πληροφορούμεθα ότι τα εγκαίνια της Αγίας Παρασκευής έγιναν το 1898 από τον Μητροπολίτη Φθιώτιδος κυρό Κωνσταντίνο Καλοζύμη (1894 - 1902) και του Προφήτου Ηλία το 1888 από τον Θαυμακό Μισαήλ (1880 - 1899).

## Διοίκηση
Το δυναμικό του Ιερού Ναού Ευαγγελισμού της Θεοτόκου αποτελείται από 2 Πρωτοπρεσβυτέρους ιερείς. Προϊστάμενος του Ιερού Ναού είναι, ο Γενικός Αρχιερατικός Επίτροπος της Ιεράς Μητροπόλεως Φθιώτιδος, Πρωτοπρεσβύτερος Νεόφυτος Ραφαηλίδης και Συνεφημέριος είναι ο Πρωτοπρεσβύτερος Παναγιώτης Σερέτης. Επίσης, ο Ναός έχει Φιλόπτωχο Ταμείο.

## Πηγές
*Ιερός Μητροπολιτικός Ναός Ευαγγελισμού της Θεοτόκου Λαμίας

Κατηγορία:Ιερά Μητρόπολις Φθιώτιδος
Κατηγορία:Λαμία
Λαμια